**Romania**

**Judetul Vaslui**

**Comuna Lunca Banului**

**Compartimentul financiar contabilitate si achizitii publice Se aproba,**

 **Nr.inreg.: Primar**

 **ing.Tofan Danut**

**REFERAT**

 Subsemnata Carare Andreea-Roxana- consilier principal in cadrul Compartimentului Financiar Contabilitate si Achizitii Publice, va aduc la cunostinta urmatoarele:

Potrivit prevederilor art. 489 alin(1) şi alin (2), din Legea nr. 227/2015 privind Codul Fiscal: Autoritatea deliberativă a administraţiei publice locale, la propunerea autorităţii executive, poate stabili cote adiţionale la impozitele si taxele locale prevăzute în titlu IX, în funcţie de următoarele criterii: economice, sociale, geografice, precum şi de necesităţile bugetare locale, cu excepţia taxelor prevazute la art. 494 alin. (10) lit. a) si b). Cotele adiţionale stabilite conform alin. (1) nu pot fi mai mari de 50% faţă de nivelurile maxime stabilite în Codul fiscal.

 În conformitate cu prevederile Legii nr.227/2015 privind Codul Fiscal,cu modificările și completările ulterioare, Consiliile locale adoptă pentru anul fiscal următor, hotărâri privind stabilirea impozitelor şi taxelor locale referitoare la:

 a) stabilirea cotei impozitelor sau taxelor locale, după caz, când acestea se determină pe bază de cotă procentuală, iar prin Legea nr. 227/2015 privind Codul fiscal, cu modificările și completările ulterioare, sunt prevăzute limite minime şi maxime;

 b) stabilirea cuantumului impozitelor şi taxelor locale, când acestea sunt prevăzute în sumă fixă, în limitele prevăzute de Legea nr. 227/2015 privind Codul fiscal, cu modificările și completările ulterioare;

 c) adoptarea taxelor speciale prevăzute la art. 484 şi instituirea altor taxe locale prevăzute la art. 486 din Legea nr. 227/2015 privind Codul fiscal, cu modificările și completările ulterioare;

 d) stabilirea nivelului bonificaţiei de până la 10%, conform prevederilor art. 462 alin. (2), art. 467 alin. (2) şi art. 472 alin. (2) din Legea nr. 227/2015 privind Codul fiscal, cu modificările și completările ulterioare;

 e) majorarea impozitelor şi taxelor locale, conform art. 489 din Legea nr. 227/2015 privind Codul fiscal, cu modificările și completările ulterioare.

 Articolul 491 din Legea nr.227/2015 privind Codul fiscal, cu modificările și completările ulterioare, instituie o obligație în sarcina autorităților publice locale de a adopta până la data de 30 aprilie o hotărâre în vederea indexării sumelor reprezentând impozit sau taxă locală :

*,, (1) În cazul oricărui impozit sau oricărei taxe locale, care constă într-o anumită sumă în lei sau care este stabilită pe baza unei anumite sume în lei, sumele respective se indexează anual, până la data de 30 aprilie, de către consiliile locale, ţinând cont de rata inflaţiei pentru anul fiscal anterior, comunicată pe site-urile oficiale ale Ministerului Finanţelor Publice şi Ministerului Dezvoltării Regionale şi Administraţiei Publice.*

 *(2) Sumele indexate conform alin. (1) se aprobă prin hotărâre a consiliului local şi se aplică în anul fiscal următor*.’’

 De asemenea, sunt supuse indexării și sumele reprezentând limitele amenzilor contravenționale prevăzute de Legea nr.227/2015 privind Codul fiscal, cu modificările și completările ulterioare, astfel cum este prevăzut de art. 493 alin. (7) din Codul fiscal:

 *„(7) Limitele amenzilor prevăzute la alin. (3) şi (4) se actualizează prin hotărâre a consiliilor locale conform procedurii stabilite la art. 491.”*

 Pe site-ul Ministerului Dezvoltarii, Lucrarilor Publice si Administratiei, la sectiunea Administratie Publica, Politici Fiscale si Bugetare si Locale si pe site-ul Ministerului Finantelor la sectiunea Domenii/Fiscalitate/Impozite si Taxe/Noutati este afisata rata inflatiei pentru anul 2023 de 10,4% mai mica fata de anul 2022 cand era 13,8%.

Avand in vedere cele anterior prezentate, propunem elaborarea si aprobarea unui proiect de hotarare privind mentinerea impozitelor şi taxelor locale pentru anul 2025 la nivelul anului 2024.

Compatimentul financiar contabilitate si achizitii publice

Consilier principal,

Carare Andreea-Roxana